OMS – Partiolippukunta Olarinmäen samoojat ry
Liity mukaan täyttämällä jäsenhakemus
Olarinmäen Samoojat on aktiivinen, noin 260 hengen lippukunta Espoon Olarista. Toiminta-alueeseemme kuuluu Olarin lisäksi Kuitinmäki ja Friisilä. Toimintamme perustuu Suomen Partiolaisten partio-ohjelmaan. Lippukuntaamme ovat tervetulleita kaikki ja kaiken ikäiset, laajasta partio-ohjelmasta löytyy sopivaa tekemistä kaikille.
Lippukunnan toiminta perustuu vapaaehtoisuuteen – yli 50 hengen vapaaehtoisten joukko järjestää vuosittain useita kymmeniä tapahtumia, retkiä ja varainkeruuprojekteja. Viikkotoiminnan johtajille kertyi vuodessa partiotunteja vuonna 2014 keskimäärin 540/hlö!
Lippukunnalla on vuonna 2018 kolme painopistettä. Painopisteet pyritään huomioimaan jokaisessa tapahtumassa ja muussa toiminnassa läpi vuoden.
Vuoden 2018 toiminnan painopisteet ovat:
Lippukunnassa tullaan vuoden 2018 aikana panostamaan kiittämiseen. Kiittämistä tehdään kaikilla tasoilla viikkokokouksista lippukunnan puurojuhlaan. Jokaisen lippukunnan jäsenen tulee saada vuoden aikana kiitosta jostakin tekemästään toiminnasta.
Luotsivuosi
Lippukunnan toinen painopiste on luotsien toiminnan vahvistaminen. Suomen Partiolaisten teema vuodelle 2018 on Luotsi-vuosi ja tätä materiaalia aiomme lippukunnassa hyödyntää. Lippukunnan tavoitteena on hankkia jokaiselle tarpoja- ja samoajaryhmälle luotsi, joka yhdessä ikäkausivastaavan ja ryhmänjohtajien kanssa varmistaa jokaisen yksilön kohtaamisen ryhmän toiminnassa. Lisäksi jokaista vaeltajaa tuetaan oman henkilökohtaisen luotsin etsimisessä. Luotsin tehtävänä on tukea ja kannustaa luotsaamaansa ryhmää tai henkilöä.
Olarin ja Tapiolan seurakuntien alueiden lippukuntaryhmittymät LOMMO ja Tapiiri yhdistyivät 2017 vuoden aikana muodostaen Tammi-nimisen alueen. Tavoitteenamme on omalta osaltamme jatkaa ja kehittää yhteistyötä Tammen alueella erilaisten tapahtumien ja muun toiminnan muodossa.
Toimintasuunnitelman kuluneelle vuodelle 2017 voit lukea täältä.
Tulevan vuoden 2018 toimintasuunnitelma löytyy täältä.